wickkiey/tamil-wikipedia-chunked huggingface dataset:
# இராமதீர்த்தம்

## வரலாறு

### போடிபட்டி திப்பா

இராமலிங்கேசுவரா கோயிலின் கிழக்கே உள்ள ஒரு மேட்டில் சமீபத்திய ஆய்வின் மூலம் சில வரலாற்றுப் புராதன எச்சங்கள் கிடைத்தன. இத்தளத்திலிருந்து கருப்பு மற்றும் சிவப்பு மெருகூட்டப்பட்டுச் செய்யப்பட்ட பொருட்கள், சுடுமண் சிற்பங்கள் மற்றும் செங்கல் எச்சங்கள் மீட்கப்பட்டன. குண்டூர் மாவட்டத்தில் உள்ள செஜர்லா கோயிலில் காணப்படும் பௌத்த எச்சங்கள் இந்த தளத்தில் இருக்கலாம். இந்த இடத்தில் அகழாய்வுப் பணிகள் நடைபெற்று வருகின்றன.
# இராமதீர்த்தம்

## வரலாறு

### கோயில்

இராமதீர்த்தத்தில் உள்ள ராமலிங்கேசுவர சுவாமி கோயிலில் சிவபெருமான் மற்றும் காமட்சியம்மா ஆகியோர் முதன்மை தெய்வங்களாகவும், விக்கினேசுவரா மற்றும் சுப்பிரமணிய சுவாமியும் இங்கு வழிபடப்படுகிறார்கள். செங்கற்களால் கட்டப்பட்ட கோயில், கொடிமரம், கல்யாண மண்டபம், அலங்கார மண்டபம், நித்யக்ஞத்திற்கான யாகசாலை போன்ற கட்டிடக்கலை பல்லவர் பாணியை நினைவூட்டுகிறது. பிரதான கோயில் மிகவும் சிறியது மற்றும் வெள்ளை பளிங்குக் கற்களால் ஆனது. புராணங்களில் இராமதீர்த்தம் பக்தர்களிடையே மிகுந்த மரியாதையைப் பெற்றுள்ளது. ஏனெனில் இது வேதங்களின்படி, இராமர் சீதையைத் தேடும் போது ஒரு இரவு தங்கியதாகக் கூறப்பட்டுள்ளது. விடியற்காலையில், இராமர் தனது கைகளால் மணலில் ஒரு சிவலிங்கத்தை வடிவமைத்து பிரார்த்தனை செய்தார்.
# இராமதீர்த்தம்

## நிலப்படம்

மேலே விவரிக்கப்பட்ட புவியியலுக்கான விக்கிமேப்பியா இணைப்பைப் பார்க்கவும்: http://wikimapia.org/#lat=14.6478641&lon=80.1444832&z=15&l=0&m=b&v=8
# கப்ரா கோடியா குகைகள்

**கப்ரா கோடியா குடைவரைகள்** (*Khapra Kodiya Caves*), இந்தியாவின் குஜராத் மாநிலத்தின் ஜூனாகத் மாவட்டத்தில் அமைந்த பௌத்த குடைவரைகள். இது ஜூனாகத் பௌத்த குகைத் தொகுப்புகளின் ஒரு பகுதியாகும்.இதன் பிற குடைவரைகள் பவ பியாரா குகைகள் மற்றும் உபர்கோட் குடைவரை ஆகும். இது இக்குழுவில் உள்ள குகைகளில் மிகவும் பழமையானவை. கப்ரா கோடியா குடைவரைகளை *கங்கர் மகால்* என்றும் அழைக்கப்படுகிறது. இது பேரரசர் அசோகர் ஆட்சிக்காலத்தில் (கிமு) 3-4ம் நூற்றாண்டு) நிறுவப்பட்டது. இதன் வடக்கே உபர்கோட் கோட்டை அமைந்துள்ளது. தற்போது இக்குடைவரைகளை இந்தியத் தொல்லியல் ஆய்வகம் பராமரிக்கிறது.
# கப்ரா கோடியா குகைகள்

## குடைவரைகளின் அமைப்பு

ஜூனாகத் மலையின் கிழக்கு-மேற்கு முகடுகளில் இக்குடைவரைகள் செதுக்கப்பட்டுள்ளது. குடைவரை அருகில் நீர் தொட்டிகளின் கட்டிடக்கலை தனித்துவமானது. இக்குடைவரைகள் 'எல்' வடிவ தொகுப்புகளாலானது. இக்குடைவரைகள் பௌத்த பிக்குகளால் பயன்படுத்தப்பட்டன. பல வருட பயன்பாட்டிற்குப் பிறகு, சேதமைடைந்த நிலையில் இக்குடைவரைகள் கைவிடப்பட்டதால், பிக்குகள் மகாராஷ்டிராவில் உள்ள , பாஜா குகைகள், கர்லா குகைகள் போன்ற குடைவரைகளில் தங்கினர்.
# சங்கீதா மோகன்

**சங்கீதா மோகன்** (*Sangeetha Mohan (high jumper)*) இந்தியாவைச் சேர்ந்த ஒரு தடகள வீராங்கனையாவார். முன்னாள் இந்திய பெண் உயரம் தாண்டுதல் வீராங்கனையாக அறியப்படுகிறார். 2004 ஆசிய இளையோர் தடகள வெற்றியாளர் போட்டியிலும் 2004 தெற்காசிய விளையாட்டுப் போட்டிகளிலும் உயரம் தாண்டுதல் விளையாட்டில் இந்தியாவைப் பிரதிநிதித்துவப்படுத்தியுள்ளார். சங்கீதா 2004 தெற்காசிய விளையாட்டுப் போட்டிகளில் பெண்களுக்கான உயரம் தாண்டுதல் போட்டியில் விளையாடி தங்கப் பதக்கத்தை வென்றார். உண்மையில் தெற்காசிய விளையாட்டு வரலாற்றில் 1.81 மீ பெண்கள் உயரம் தாண்டுதலில் இது ஒரு சாதனையாகும். 2004 ஆம் ஆண்டு மலேசியாவில் நடைபெற்ற ஆசிய இளையோர் தடகள வெற்றியாளர் போட்டியிட்ட இவர் பெண்களுக்கான உயரம் தாண்டுதலில் வெண்கலப் பதக்கம் பெற்றார்.
# அரச காடை

**அரச காடை** (*Synoicus chinensis*-*சைனோயிகசு சைனென்சிசு*), **நீலமார்புக் காடை**, **ஆசிய நீலக் காடை**, **சீன வர்ணக் காடை** என்பது பாசியானிடே குடும்பத்தைச் சேர்ந்த பழைய உலக காடை சிற்றினமாகும். இந்த சிற்றினம் மிகச்சிறிய காடை ஆகும். இது தெற்கு சீனா, தெற்கு மற்றும் தென்கிழக்கு ஆசியா முதல் ஓசியானியா வரை, தெற்கிலிருந்து தென்கிழக்கு ஆத்திரேலியா வரை 9 வெவ்வேறு துணையினங்களுடன் காடுகளில் உள்ளது. 1890களின் பிற்பகுதியில் இந்த சிற்றினத்தை நியூசிலாந்தில் அறிமுகப்படுத்த ஒடாகோ புதுச்சூழற்கிணங்கல் சமூகம் முயன்று அம்முயற்சியில் தோல்வியுற்றது. உலகளாவில் பறவை வளர்ப்பில் இது இடம்பெற்றுள்ளது. இது சில நேரங்களில் தவறாக "பொத்தான் காடை" என்று அழைக்கப்படுகிறது. இது மிகவும் தொலைதூர தொடர்புடைய பறவைகளின் குடும்பமான பொத்தான் காடைகளின் பெயராகும்.
# அரச காடை

## விளக்கம்

ஆண் அரச காடைகள் நீலம், பழுப்பு, வெள்ளி, செம்பழுப்பு, அடர் பழுப்பு, கருப்பு உட்பட பல வண்ணங்களில் காணப்படுகின்றன. இவற்றின் கால்கள் ஆரஞ்சு நிறத்தில் உள்ளன. இவற்றின் கால்கள் உறுதியானவை பல கல்லிபார்மஸ் பறவைகள் போலவே தரையில் தொடர்ச்சியாக வாழத் தக்க திறன் கொண்டவை. பெண் பறவைகள் ஆண் பறவைகளைப் போலவே இருக்கிறன. ஆனால் நீல நிற நிழல்களில் இருக்காது. பிடித்து வளர்க்கும் நிலையில் இவை 13 ஆண்டுகள் வரை வாழக்கூடியன. ஆனால் பொதுவாக இவற்றின் ஆயுள் 3-6 ஆண்டுகள் மட்டுமே. இவை காடுகளில் 1.5 ஆண்டுகள் மட்டுமே வாழ்கின்றன. அரச காடையின் முட்டைகள் வெளிர், கிரீமி-பழுப்பு நிறத்தில் இருக்கும்.
# அரச காடை

## வகைப்பாட்டியல்

இதில் ஆறு துணை இனங்கள் அங்கீகரிக்கப்பட்டுள்ளன:  
- *சை. சை. சைனென்சிசு* <small>(லின்னேயஸ், 1766)</small>: இந்தியா, இலங்கையிலிருந்து மலாயா, இந்தோசீனா, தென்கிழக்கு சீனா, தைவான் வரை காணப்படுகிறது
- *சை. சை. டிரின்குடென்சிசு* <small>ரிச்மண்ட், 1902</small> : நிக்கோபார் நீல மார்புக் காடை, நிக்கோபார் தீவுகளில் காணப்பட்டது
- *எசை. சை. லினியேடர்சு* <small>( ஸ்கோபோலி, 1786)</small> : பிலிப்பீன்சு, போர்னியோ, சிறு சுண்டாத் தீவுகள், சுலாவெசி, சுலா தீவுகளில் காணப்படுகிறது
- *சை. சை. லெபிடசு* <small>(</small> <small>ஹார்ட்லாப், 1879)</small> : நியூ கினி மற்றும் பிஸ்மார்க் தீவுக்கூட்டத்தில் காணப்படுகிறது
- *சை. சை. விக்டோரியா* ( <small>மேத்யூஸ், 1912)</small> : கிழக்கு ஆத்திரேலியாவில் காணப்படுகிறது
- *சை. சை. கோலெட்டி* ( <small>மேத்யூஸ், 1912)</small> : வடக்கு ஆத்திரேலியாவில் காணப்படுகிறது
# அரச காடை

## இனப்பெருக்கம்

பெண் பறவைகளுடன் இணைய ஆண் பறவைகள் போராடுகின்றன. வெற்றியடையும் ஆண்பறவை பெண்ணுடன் இணை சேர்கிறது. இனச்சேர்கை நடந்த ஒன்று முதல் இரண்டு நாட்களுக்குள் பெண் பறவைகள் முட்டையிடுகின்றன. இவை முதலில் கூடு கட்டும் அல்லது தரையில் முட்டையிடும். பெண் பறவைகள் பொதுவாக தேவையான எண்ணிக்கையில் முட்டைகள் சேர்ந்த பிறகு மட்டுமே அடைகாக்கும். அதன் எண்ணிக்கை ஐந்து முதல் 13 முட்டைகள் வரை மாறுபடும். அடைகாக்கும் முன், தேவைப்படும் அனைத்து முட்டைகளும் இடப்பட்டிருக்கும். வளர்க்கப்படும் நிலையில், ஆறு முதல் எட்டு முட்டைகள் இட்ட பிறகு அடைகாக்கின்றன. சுமார் 16 நாட்களுக்குப் பிறகு குஞ்சு பொரிக்கும்.
# அரச காடை

## பாதுகாப்பு நிலை

### ஆத்திரேலியா

அரச காடைகள் ஆத்திரேலிய சுற்றுச்சூழல் பாதுகாப்பு மற்றும் பல்லுயிர் பாதுகாப்பு சட்டம் 1999 இன் படி அச்சுறுத்தளுக்கு உள்ளானதாக பட்டியலிடப்படவில்லை.
# அரச காடை

## பாதுகாப்பு நிலை

### ஆத்திரேலியா

#### விக்டோரியா மாநிலம், ஆத்திரேலியா

இந்த இனம் விக்டோரியன் தாவரங்கள் மற்றும் விலங்கினங்கள் உத்தரவாதச் சட்டத்தில் (1988) படி அச்சுறுத்தலுக்கு உள்ளானதாக பட்டியலிடப்பட்டுள்ளது. இந்தச் சட்டத்தின் கீழ், இந்த இனத்தின் மீட்பு மற்றும் எதிர்கால மேலாண்மைக்கான *செயல் திட்டம்* தயாரிக்கப்படவில்லை.  
விக்டோரியாவில் அச்சுறுத்தளுக்கு உள்ளான முதுகெலும்பி விலங்கினங்களின் 2007 ஆலோசனைப் பட்டியலில், இந்த இனம் அருகிய இனமாக பட்டியலிடப்பட்டுள்ளது.
# அரச காடை

## பறவை வளர்ப்பு

இந்த காடைகள் பல ஆண்டுகளாக வைத்து இனப்பெருக்கம் செய்யப்பட்டதில் மிகவும் பிரபலமாகனதாக உள்ளது. பல மரபணுத் திரிபுகள் உருவாக்கப்பட்டுள்ளன. இந்த காடைகளின் ஒரு பெரிய நன்மை என்னவென்றால், இவை தரையில் பிரத்தியேகமாக வாழ்கின்றன, மற்ற பறவைகளுக்கு தொந்தரவு தராது . இவற்றை வாங்குவதற்கும் பராமரிப்பதற்கும் குறைந்த செலவே ஆகும். இவை கைக்கு அடக்கமானவையும் கூட.
# அரச காடை

## உணவுமுறை

காடுகளில், அரச காடைகளின் உணவில் சிறிய பூச்சிகள், விதைகள், அந்த நேரத்தில் கிடைக்கும் பல்வேறு புற்கள் இடம்பெறுகின்றன. இவற்றை வளர்க்கும்போது, பலவிதமான விதைகள், ஆரோக்கியமான அளவிலான பழங்கள் மற்றும் காய்கறிகள் கொடுக்கப்பட வேண்டும். இனப்பெருக்கத்தின் போது, முட்டை பிணைப்பைத் தடுக்க, கோழிகளுக்கு ஆளி ஓட்டுத்தூள் போன்ற சுண்ணாம்பு சத்து நிறைந்த பொருட்களைக் கொடுக்க வேண்டும். புதிதாக பொரித்தவ வந்த குஞ்சுகளுக்கு அதிக புரதச்சத்து கொண்ட துகள் உணவை சிறிது தண்ணீர் கலந்து கொடுக்க வேண்டும். புரதத்தம் மிக்க பிற உணவு ஆதாரங்களில் புழுக்கள் மற்றும் பல்வேறு பூச்சிகள் அடங்கும்.
# வி. கே. கார்க்

| வினோத் குமார் கார்க் |
| --- |
| } |
**வி. கே. கார்க்** என்பவர் பதிண்டாவில் உள்ள பஞ்சாப் மத்திய பல்கலைக்கழகத்தின் சுற்றுச்சூழல் மற்றும் பூமி அறிவியல் பள்ளியின் புலத்தலைவர் ஆவார். இவர் பஞ்சாப் நடுவன் பல்கலைக்கழக மாணவர் நல பொறுப்பாளர் ஆவார். இவர் 2014 சனவரி-பிப்ரவரியில் ஆத்திரேலியாவின் ஜீலாங்கின் டீக்கின் பல்கலைக்கழகத்தின் வருகை தரும் விஞ்ஞானியாகவும், 2015-ல் லோசான், சுவிட்சர்லாந்து சென்றுவந்தார்.
# வி. கே. கார்க்

## கல்வி மற்றும் தொழில்

கார்க் 1985-ல் குருச்சேத்திரப் பல்கலைக்கழகத்தில் இளம் அறிவியல் பட்டப்படிப்பினை உயிரியலில் முடித்தார். 1987ல் முது அறிவியல் பட்டத்தினை வேதியியலில் ஹிசார், செளதரி சரண் சிங் அரியானா வேளாண் பல்கலைக்கழகத்தில் முடித்து, பின்னர் 1992-ல் முனைவர் பட்டத்தினை முடித்தார். கிசார், செளதரி சரண் சிங் அரியானா வேளாண் பல்கலைக்கழகத்தில் வேளாண்மைத் துறையில் உதவி விஞ்ஞானியாக (1992-1996) தனது ஆராய்ச்சி வாழ்க்கையைத் தொடங்கினார். பின்னர் இவர் சுற்றுச்சூழல் அறிவியல் மற்றும் பொறியியல் துறையில், குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகத்தில், இணைப் பேராசிரியராகவும் (1996-2004), பேராசிரியராகவும் (2004-2016) பணியாற்றினார். இவர் 2016-ல் பஞ்சாப் மத்திய பல்கலைக்கழகத்திற்கு மாறினார். இங்கு இவர் பல்வேறு பதவிகளை வகித்தார்.
# வி. கே. கார்க்

## ஆய்வுப் பணி

கார்க் 7 முனைவர் பட்ட மாணவர்களுக்கு வழிகாட்டியுள்ளார். சுமார் 150 ஆய்வுக் கட்டுரைகளை வெளியிட்டுள்ளார்.
# வி. கே. கார்க்

## விருதுகள்

- 2007-எல்செவியரால் சிறந்த மதிப்பாய்வாளர் விருது.
- 2010-ல், எல்செவியரிடமிருந்து சிறந்த மதிப்பாய்வாளர் விருது.
- 2011-ல், இந்தியாவின் உயிரித்தொழில்நுட்ப சமூக ஆராய்ச்சிப் பணிக்கான மிக உயர்ந்த மேற்கோள்களுக்கான விருதைப் பெற்றார்.
- 2012-ல், தாம்சன் ராய்ட்டர்ஸ் இந்தியா மேற்கோள் விருது.
- 2013-ல், எல்செவியரிடமிருந்து சிறந்த மதிப்பாய்வாளர் விருது
# எலிசபெத்து டேவன்போர்ட்டு

**எலிசபெத்து டேவன்போர்ட்டு** (*Elizabeth Davenport*) இந்தியாவைச் சேர்ந்த ஒரு தடகள வீராங்கனையாவார். 1938 ஆம் ஆண்டு அக்டோபர் மாதம் முதல் தேதியன்று இவர் பிறந்தார். 1958 ஆம் ஆண்டு டோக்கியோ நகரத்தில் நடைபெற்ற ஆசிய விளையாட்டுப் போட்டிகளில் இவர் வெள்ளிப் பதக்கத்தையும், 1962 ஆம் ஆண்டு சாகர்த்தா நகரத்தில் நடைபெற்ற ஆசிய விளையாட்டுப் போட்டிகளில் ஈட்டி எறிதலில் வெண்கலப் பதக்கத்தையும் இவர் வென்றார்.
# விக்கிப்பீடியா:விக்கித்திட்டம் தமிழ்த் திரைப்படம்/1976 முதல் 2000 வரை

## திட்டம் 1: 1976 - 2000 ஆம் ஆண்டு எனும் காலகட்டத்தில் வெளியான திரைப்படங்கள் குறித்த கட்டுரைகளில் சான்று சேர்த்தல்

### இதன் மூலம் கிடைக்கக்கூடிய பலன்கள்:

1. சான்றுகள் முறையாக காட்டப்படும்.
1. பிழைகள் திருத்தப்படும்.
1. கட்டுரைகளில் விரிவாக்கம் நடக்கும்.
# விக்கிப்பீடியா:விக்கித்திட்டம் தமிழ்த் திரைப்படம்/1976 முதல் 2000 வரை

## திட்டம் 2: 1976 - 2000 ஆம் ஆண்டு எனும் காலகட்டத்தில் வெளியான திரைப்படங்கள் குறித்த கட்டுரைகளில் சிவப்பிணைப்புகளை நீக்குதல்

### இதன் மூலம் கிடைக்கக்கூடிய பலன்கள்:

1. பிழைகள் திருத்தப்படும்.
1. சான்றுகள் இணைக்கப்படும்.
1. சான்றுகள் முறையாக காட்டப்படும்.
1. கட்டுரைகளில் விரிவாக்கம் நடக்கும்.
1. புதிய கட்டுரைகள் உருவாக வாய்ப்பு.
# விக்கிப்பீடியா:விக்கித்திட்டம் தமிழ்த் திரைப்படம்/1976 முதல் 2000 வரை

## சவால்கள்

- இணையத்தில் சான்றுகள் கிடைப்பது கடினம்.
- குறிப்பிடத்தக்க நூல்களை மேற்கோளாக குறிப்பிடுதலே நம்பகத்தன்மையை உறுதிசெய்யும்.
# தஞ்சோங் மாலிம் தொடருந்து நிலையம்

**தஞ்சோங் மாலிம் தொடருந்து நிலையம்** (ஆங்கிலம்: *Tanjung Malim Railway Station* மலாய்: *Stesen Keretapi Tanjung Malim*); சீனம்: 丹绒马林火车站) என்பது மலேசியா, பேராக், முவாலிம் மாவட்டம், தஞ்சோங் மாலிம் நகரில் அமைந்துள்ள ஒரு தொடருந்து நிலையம் ஆகும்.  
தஞ்சோங் மாலிம், பேராங், களும்பாங் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் தஞ்சோங் மாலிம் நகருக்கான புதிய தொடருந்து நிலையம் கட்டப்பட்டது.
# தஞ்சோங் மாலிம் தொடருந்து நிலையம்

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் தஞ்சோங் மாலிம் நகரத்திற்கான முக்கிய தொடருந்து முனையமாகவும் செயல்படுகிறது.  
தஞ்சோங் மாலிம் நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.
# தஞ்சோங் மாலிம் தொடருந்து நிலையம்

## அமைவிடம்

பேராக், முவாலிம் மாவட்டத்தில் தஞ்சோங் மாலிம் நகரின் மையப் பகுதியில் இந்த நிலையம் அமைந்துள்ளது. இந்த நிலையத்தை தீபகற்ப மலேசியாவின் வடக்கு-தெற்கு விரைவுசாலையின் தஞ்சோங் மாலிம்-சிலிம் ரிவர் நெடுஞ்சாலை வழியாக அணுகலாம்.  
இந்த நிலையத்திற்கு அருகில் சுல்தான் இட்ரிஸ் கல்விப் பல்கலைக்கழகம் உள்ளது. அத்துடன் புரோட்டோன் சிட்டி எனும் புரோட்டோன் கார் தயாரிப்பு தொழிற்சாலை நகரமும் தஞ்சோங் மாலிம் நகருக்கு அருகில் தான் உள்ளது.
# தஞ்சோங் மாலிம் தொடருந்து நிலையம்

## தொடருந்து சேவைகள்

- ETS Train No. EG9022/EG9032: –
- ETS Train No. ES9051/EG9031: –
- ETS Train No. EG9420/EG9425: –
- கிள்ளான் துறைமுக வழித்தடச் சேவைகள் (Port Klang Line Services)
# தஞ்சோங் மாலிம் தொடருந்து நிலையம்

## தொடருந்து சேவைகள்

### பேராக் இரயில்வே சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  
பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக சிலிம் ரிவர் நகரிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது.
# தஞ்சோங் மாலிம் தொடருந்து நிலையம்

## தொடருந்து சேவைகள்

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது. மற்றும் நகரங்களுக்கு இடையே அதிகபட்ச வேகத்தில் தொடருந்துகளை இயக்குகிறது.  
இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது. - இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன.
# தஞ்சோங் மாலிம் தொடருந்து நிலையம்

## தொடருந்து சேவைகள்

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  
- சேவை 11 சூலை 2015 அன்று தொடங்கியது.  
- சேவை 10சூலை 2015 அன்று தொடங்கியது.
# வண்ண நூல்

**வண்ண நூல்** (பிரித்தானிய ஆங்கிலம்: colouring-in book, colouring book, or coloring page) என்பது வண்ணத்தீட்டுக்கோல், வண்ண கரிக்கோல், குறிப்பான் எழுதுகோல், வண்ணப்பூச்சு அல்லது பிற கலை ஊடகங்களைப் பயன்படுத்தி வண்ணத்தைச் சேர்க்க விரும்பும் வரிக் கலையைக் கொண்ட ஒரு வகை நூலாகும். பாரம்பரிய வண்ண நூல்கள் மற்றும் வண்ணப் பக்கங்கள் காகிதம் அல்லது அட்டையில் அச்சிடப்படுகின்றன. சில வண்ண நூல்கள் துளையிடப்பட்ட விளிம்புகளைக் கொண்டிருப்பதால் அவற்றின் பக்கங்களை புத்தகங்களிலிருந்து அகற்றி தனித் தாள்களாகப் பயன்படுத்தலாம். மற்றவை ஒரு மொழிபு வரியை உள்ளடக்கியிருக்கலாம்.தற்போது பல குழந்தைகளுக்கான வண்ண நூல்கள் பரவலாக அறியப்படும் வரைகலை கதாபாத்திரங்களைக் கொண்டுள்ளன. அவை பெரும்பாலும் இயக்கப் படங்களுக்கான விளம்பரப் பொருட்களாகப் பயன்படுத்தப்படுகின்றன. வண்ணப் புத்தகங்கள் புள்ளி தொடுத்தல், புதிர்வழி மற்றும் பிற புதிர்களை இணைத்தல் போன்ற பிற செயல்பாடுகளையும் உள்ளடக்கியிருக்கலாம். சிலர் ஒட்டுத் தாள் பயன்படுத்துவதையும் இணைத்துக்கொள்கிறார்கள்.
# வண்ண நூல்

## வரலாறு

"கலையின் ஜனநாயகமயமாக்கல்" எனும் செயல்முறையின் ஒரு பகுதியாக வண்ண மற்றும் ஓவிய நூல்கள் அமெரிக்காவில் வெளிவந்தன, இது பிரித்தானியக் கலைஞர் ஜோசுவா ரெனால்ட்ஸ் மற்றும் சுவீடியக் கல்வியாளர் யொகான் ஹைன்ரிக் பெஸ்டலோசி மற்றும் அவரது மாணவர் பிரெட்ரிக் புரோபல் ஆகியோரின் தொடர் விரிவுரைகளால் ஈர்க்கப்பட்டது. பல கல்வியாளர்கள், எந்த விதமான பின்புலங்களில் இருந்து வந்தர்வர்களாக இருந்தாலும் கலைக் கல்வியினைப் பயிலுவதன் மூலம் கருத்தியல் புரிதலை மேம்படுத்துதல், அவர்களின் அறிவாற்றல் திறன்களை மேம்படுத்துதல் மற்றும் குழந்தைகளின் ஆன்மீக வளர்ச்சியினை எட்டுதல் ஆகியவற்றினை மேற்கொள்ள இயலும் என நம்பினர். 1880 களில், *கேட் கிரீன்அவேயுடன்* இணைந்து *தி லிட்டில் ஃபோல்க்ஸ்* ஓவிய நூலினைத் தயாரித்த போது, மெக்லௌலின் சகோதரர்கள் வண்ண நூலினை உருவாக்கியதாகக் கருதப்படுகிறது. 1920கள் வரை, *மில்டன் பிராட்லி நிறுவனத்தின்* ஒரு பகுதியாக இணையும் வரை மெக்லௌலின் பிரதர்ஸ் வண்ண நூல்களை வெளியிட்டனர்.
# வண்ண நூல்

## கல்வி பயன்பாடுகள்

பல்வேறு காரணங்களுக்காக சிறு குழந்தைகளுக்கு வண்ணமயமான நூல்கள் பரவலாகப் பயன்படுத்தப்படுகின்றன. உதாரணமாக, குழந்தைகள் மற்ற கற்றல் முறைகளைப் பயன்படுத்துவதைக் காட்டிலும் புத்தகங்களை வண்ணமயமாக்குவதில் அதிக ஆர்வம் காட்டுகின்றனர்; வெறும் வார்த்தைகளை விட படங்கள் மறக்க முடியாததாக இருக்கலாம். சில ஆய்வுகளின்படி, வண்ணமயமாக்கல் ஓவியத்தில் படைப்பாற்றலை அதிகரிக்கச் செய்கிறது.
# பிரியங்கா பவார்

**பிரியங்கா பவார்** (*Priyanka Pawar*) இந்தியாவைச் சேர்ந்த ஒரு தடகள விளையாட்டு வீரராவார். 1988 ஆம் ஆண்டு ஏப்ரல் மாதம் மூன்றாம் தேதியன்று இவர் பிறந்தார். தென் கொரியாவின் இஞ்சியோன் நகரில் 2014 ஆம் நடைபெற்ற ஆசிய விளையாட்டுப் போட்டிகளில் இவர் தங்கம் வென்றார். டின்ட்டு லூக்கா, மந்தீப் கவுர், ம. இரா. பூவம்மா ஆகியோர் இவருடன் ஓடி பதக்கம் பெற்ற மற்ற பெண்களாவர். விளையாட்டு சாதனையை முறியடிக்க அணி 3:28:68 நிமிடங்களில் தொலைவை ஓடிக் கடந்தது. 2002-ஆம் ஆண்டுக்குப் பிறகு இந்தப் போட்டியில் இந்தியா தொடர்ந்து 4-ஆவது முறையாக தங்கம் வென்றது.
# பிரியங்கா பவார்

## முரண்பாடுகள்

### ஊக்கமருந்து சிக்கல்

27 ஜூன் 2011 ஆம் ஆண்டு சூன் மாதம் 27 ஆம் தேதியன்று பாட்டியாலாவில் மேற்கொள்ளப்பட்ட ஊக்கமருந்து சோதனையில் பிரியங்கா பவாரும் மற்ற ஐந்து விளையாட்டு வீரர்களும் ஊக்க மருந்து சோதனையில் தோல்வியுற்றனர். இதன் விளைவாக இவர்களுக்கு ஓர் ஆண்டுக்கு தடை விதிக்கப்பட்டது. 2016 ஆம் ஆண்டு சூன் மாதத்தில் இவர் சோதனை செய்யப்பட்டு எட்டு ஆண்டுகளுக்கு இடைநீக்கம் செய்யப்பட்டார்.
# பிரியங்கா பவார்

## முரண்பாடுகள்

### பாலியல் துன்புறுத்தல்

2011 ஆம் ஆண்டு பிப்ரவரி மாதம் 16 ஆம் தேதியன்று அன்று பிரியங்கா பவாரின் தந்தை சிவ் குமார் பவார், இரயில்வே குழு பொறுப்பாளர் அனு சிங் பிரியங்காவை பாலியல் ரீதியாக துன்புறுத்தியதாக குற்றம் சாட்டினார். முன்னதாக பிரியங்காவின் தம்பி அருண் பன்வாரை உத்தரபிரதேச இளையோர் 200 மீட்டர் ஓட்டப்பந்தயத்தில் அணியில் சேர்க்குமாறு அணி அதிகாரிக்கு அழுத்தம் கொடுப்பதற்காக பவார் இத்தகைய பொய்யான குற்றச்சாட்டுகளை சுமத்தியதாக இரயில்வே ஊழியரின் குடும்பத்தினர் இரயில்வே மற்றும் விளையாட்டு அமைச்சகங்களில் புகார் அளித்தனர்.
# பெர்டிகுலா

***பெர்டிகுலா*** (*Perdicula*) என்பது பாசியானிடே குடும்பத்தில் உள்ள காடைகளின் பேரினமாகும். இதில் நான்கு சிற்றினங்கள் உள்ளன. அவை கூட்டாகப் **புதர்க் காடைகள்** என்று அழைக்கப்படுகின்றன.
# பெர்டிகுலா

## வகைப்பாட்டியல்

*பெர்டிகுலா* என்ற பொதுவான பெயர் பெரிடிக்சு என்ற பேரின நவீன பெயராகும். இது நவீன இலத்தீன் மொழியில் சிறியது என்ற பொருளைத் தரும். மேலும் சிறிய காடை என்று பொருள். பெர்டிகுலா மற்றும் பெர்டிக்சு இரண்டு வகைகளுக்கும் நெருங்கிய தொடர்பில்லை. *பெர்டிக்சு* பாசியானினே என்ற துணைக் குடும்பத்தில் உள்ள பாசியானினி இனக்குழுவினைச் சேர்ந்தது. அதே சமயம் *பெர்டிகுலா* பாவோனினே என்ற துணைக் குடும்பத்தில் உள்ள கோடர்னிசினி இனக்குழுவினைச் சேர்ந்தது.  
இந்த பேரினமானது பின்வரும் நான்கு சிற்றினங்களைக் கொண்டுள்ளது:
| *பெர்டிகுலா ஆசியட்டிகா* | புதர்க்காடை |  |
| --- | --- | --- |
| *பெர்டிகுலா அர்கூண்டா* | மலைக் காடை |  |
| *பெர்டிகுலா எரித்ரோரிஞ்சா* | வண்ணந்தீட்டியக் காடை |  |
| *பெர்டிகுலா மணிபூரென்சிசு* | மணிப்பூர் புதர் காடை | } |
# ஒ. எம். நம்பியார்

**ஒத்தயோது மாதவன் நம்பியார்** (*Othayothu Madhavan Nambiar*) இந்தியாவைச் சேர்ந்த ஒரு தடகளப் பயிற்சியாளர் ஆவார். 1932 ஆம் ஆண்டு பிப்ரவரி மாதம் 16 ஆம் தேதியன்று இவர் பிறந்தார். 1985 ஆம் ஆண்டில் துரோணாச்சார்யா விருதையும் 2021 ஆம் ஆண்டில் பத்மசிறீ விருதையும் பெற்றார் அவர் நன்கு அறியப்பட்ட இந்திய தடகள வீராங்கனை பி.டி.உஷாவுக்கு பயிற்சியாளராக இருந்தார். 2021 ஆம் ஆண்டு ஆகத்து மாதம் 19 ஆம் தேதியன்று ஒ. எம். நம்பியார் காலமானார்.
# ஒ. எம். நம்பியார்

## பி.டி.உஷா

விமானப்படையில் பணியாற்ரிய நாட்களில் ஒரு விளையாட்டு வீரராக இந்தியாவின் பெயர் பதிந்த மேல் சட்டையை அணிய வேண்டும் என்று கனவு கண்டார். இறுதியில் ஓ. எம். நம்பியார் இந்தியாவின் சிறந்த பயிற்சியாளர்களில் ஒருவராக மாறினார், இந்திய தடகளத்திற்கு பி.டி. உஷாவை வழங்கியதற்காக அங்கீகரிக்கப்பட்ட `துரோணாச்சார்யா விருது வழங்கப்பட்டது. விளையாட்டு வீராங்கனையான பி,டி, உஷாவை பயிற்சியாளர் ஓ. எம். நம்பியார் ஆசிய தடகளத்தின் அனைத்து காலத்திலும் சிறந்த வீராங்கனையாக மாற்றினார்."  
லக்னோ மூத்தோர் தேசிய விளையாட்டுப் போட்டியில் 200 மீட்டர் ஓட்டத்தில் உஷாவின் சாதனை முறியடிப்பு வெற்றியைப் பற்றி நம்பியார் இவ்வாறு கூறினார். என்னுடைய வழிகாட்டுதலின் கீழ் ஆசிய தடகள மற்றும் களப் போட்டியில் முந்தைய சாதனையை உஷா பதித்த பத்தாண்டுகளுக்குப் பிறகு அவரது முயற்சியால் வந்தது பாராட்டத்தக்கது." என்றார்.
# ஒ. எம். நம்பியார்

## புனித இசுடீபன்சு

2005 ஆம் ஆண்டு வரை, நம்பியார் தெலுங்கானாவின் ஐதராபாத்தில் உள்ள புனித இசுடீபன்சு பன்னாட்டு பள்ளியில் மூத்த பயிற்சியாளராகப் பணியாற்றி வந்தார். இவருக்கு சேகர் பட்டாச்சார்யா மற்றும் சபிக் அலி ஆகிய இரு பயிற்சியாளர்கள் அங்கு இருந்தனர். அவர்களில் குறைந்தபட்சம் ஒருவராவது சிறந்து விளங்குவார் என்று நம்பியார் நம்பினார்.  
நம்பியார் செயல்திறனை மேம்படுத்தும் மருந்துகளைப் பயன்படுத்துவதில் மிகுந்த அக்கறை கொண்டிருந்தார் அவ்வாறு பயன்படுத்துவதை மிகவும் எதிர்த்தார். சோதனை மற்றும் தரநிலைகள் மிகவும் மந்தமாக இருப்பதால், இந்தியாவில் தடகளப் போட்டிகள் முறைகேடுகளால் நிறைந்திருப்பதாக அவர் சுட்டிக்காட்டினார்.
# இமயமலை காடை

**இமயமலை காடை** (*Himalayan quail*)(***ஓப்ரிசியா சூப்பர்சிலியோசா***) அல்லது **மலை காடை**, என்பது பெசன்ட் குடும்பத்தைச் சேர்ந்த நடுத்தர அளவிலான காடை சிற்றினம் ஆகும். இது கடைசியாக 1876-ல் காணப்பட்டதாக அறிவிக்கப்பட்டது. அழிந்துவிட்டதாக அஞ்சப்படுகிறது. இந்த சிற்றினம் வடமேற்கு இந்தியாவின் உத்தராகண்டத்தில் மேற்கு இமயமலையில் உள்ள 2 இடங்களில் (12 மாதிரிகள்) மட்டுமே அறியப்பட்டது. கடைசியாகச் சரிபார்க்கக்கூடிய பதிவு 1876-ல் முசோரியின் மலைப்பகுதிக்கு அருகில் காணப்பட்டது.
# இமயமலை காடை

## விளக்கம்

இந்த சிறிய கருமையான காடையின் அலகு சிவப்பு நிறத்திலும் கால்கள் மற்றும் கண்ணுக்கு முன்னும் பின்னும் வெள்ளை நிறப் புள்ளிகளும் இதைத் தனித்துவமாக்குகின்றன. ஆண் பறவை அடர் கோடுகள் மற்றும் வெள்ளை நெற்றி மற்றும் புருவம் அடர் சாம்பல் நிறத்தில் இருக்கும். பெண் கருமையான கோடுகள் மற்றும் சாம்பல் நிற புருவத்துடன் பழுப்பு நிறமாக இருக்கும். ஆண்களைப் போலவே இதில் கண்ணுக்கு முன்னால் ஒரு வெள்ளைப் புள்ளியையும் கண்ணுக்குப் பின்னால் ஒரு பெரிய புள்ளியையும் கொண்டுள்ளது. இது வாழிடப் பகுதியில் குறுகிய தொலைவிற்கு ஐந்து அல்லது ஆறு பறவைகளாகப் பறக்கும் இயல்புடையது. நீண்ட புல்வெளிகளைக் கொண்ட செங்குத்தான மலைப்பகுதிகளில் இதன் வாழ்விடம் உள்ளது. புருவத்தைக் குறிக்கும் *ஓப்ரிசிலிருந்து* இந்த பேரினத்தின் பெயர் பெறப்பட்டது.  
இந்த காடைக்கு நீண்ட வால் இறகுகள் உள்ளன. 10 இறகுகள் கொண்ட வால் பெரும்பாலான காடைகளை விட நீளமானது. கிட்டத்தட்ட இறக்கை வரை நீளமானது. நெற்றியின் இறகுகள் மிருதுவாகவும் விறைப்பாகவும் இருக்கும்.  
நோசுலி வளாகத்தில் உள்ள டெர்பியின் ஏர்ல் சேகரிப்பில் உள்ள உயிருள்ள மாதிரிகளிலிருந்து 1846ஆம் ஆண்டில் ஜான் எட்வர்டு கிரே என்பவரால் இந்த சிற்றினம் விவரிக்கப்பட்டது. மேலும் இவர் ஒரு வினவலுடன் இதன் வாழிடத்தை "இந்தியா" என்று குறிப்பிட்டார். இவை *ரோல்லுலசு சூப்பர்சிலியோசா* ஜா. எ. கிரேரேயின் இரண்டு *சின்டைப்* மாதிரிகள் (நோஸ்லி மெனகேரி, 1, 1846, ப.8, பி. 16) மற்றும் உலக அருங்காட்சியகத்தில் உள்ள தேசிய அருங்காட்சியகங்கள் லிவர்பூலின் சேகரிப்பில் சேர்க்கப்பட்டுள்ளன (அணுகல் எண்கள் டி259 (ஆண்) மற்றும் டி259 பெண்). மாதிரிகள் இந்தியாவில் சேகரிக்கப்பட்டன (=முசூரி ), 1 ஏப்ரல் 1836-ல் இடக்கரிடமிருந்து வாங்கப்பட்டன. மேலும் லிவர்பூல் நகருக்கு வழங்கப்பட்ட டெர்பியின் 13வது எர்ல் சேகரிப்பு வழியாக லிவர்பூல் தேசிய சேகரிப்புக்கு வந்தது.  
1865ஆம் ஆண்டு வரை காணப்படாத இதனை சுமார் 6000அடி உயரத்தில் முசோரிப் பகுதியில், புத்ராஜ் மற்றும் பெனாக் இடையே சுமார் , நவம்பர் மாதம் கென்னத் மெக்கின்னன் ஒரு இணையைச் சுட்டுக் கொன்றார். இரண்டு ஆண்டுகளுக்குப் பிறகு, மீண்டும் நவம்பரில், ஜெரேபானி (ஜரிபானி) அருகே ஒரு குழுவால் ஐந்து மாதிரிகள் பெறப்பட்டன. திசம்பர் 1876-ல், ஜி. கார்விதன் உயரத்தில் நைனிடாலுக்கு அருகில் உள்ள ஷேர்-கா-தண்டாவின் கிழக்கு சரிவுகளிலிருந்து ஒரு மாதிரியைப் பெற்றார். பிராங்க் பின் இது ஒரு புலம்பெயர்ந்த பறவை என்று பரிந்துரைத்தார். குளிர்காலத்தில் வரும், குறுகிய இறக்கைகள் காரணமாகச் சந்தேகங்களை வெளிப்படுத்தினார்.
# இமயமலை காடை

## மாதிரிகள் மற்றும் பதிவுகள்

மாதிரிகள் அறியப்படுகின்றன  
- உத்தரப்பிரதேசம் (இப்போது உத்தராகண்டம்), முசோரி (1836, 2 மாதிரிகள், வகை வட்டாரம்)
- முசோரிக்கு 5 கி.மீ. வடமேற்கே கி.மீ. பத்ராஜ் மற்றும் பெனோக் இடையே 1,850 மீ. (நவம்பர் 1865, 1 மாதிரி, 1 இழந்தது)
- ஜாரிபானி, முசோரிக்கு தெற்கே 5 கி.மீ. c.1,650 மீ (நவம்பர் - சூன் 1867/68 அல்லது 1869/70, மொத்தம் 4 மாதிரிகள்)
- நைனிடாலுக்கு அருகிலுள்ள ஷேர்-கா-தண்டாவின் கிழக்கு சரிவுகள், 2,100 மீ (திசம்பர் 1876, 1 மாதிரி)  
1904 வாக்கில், இது ஏற்கனவே அரிதாகவே கருதப்பட்டது.  
சிட்னி தில்லன் ரிப்லி (1952) நேபாளத்தின் தைலேக் மாவட்டத்திலிருந்து உள்ளூர் பறவையின் பெயர் *சானோ காலோ டைட்ரா* (சிறிய கருப்பு காடை) பதிவு செய்தார். இத்தகைய விளக்கத்திற்குப் பொருந்தக்கூடிய பொதுவான பகுதியிலிருந்து ஒரே பறவை ஆண் இமயமலை காடையாக இருக்கும்
# இமயமலை காடை

## சூழலியல்

இமயமலை காடைகளின் அனைத்து பதிவுகளும் 1,650 முதல் 2,400 மீ உயரத்தில் உள்ளன. இவை உயரமான புல் ("உயர் காடு புல்", "உயரமான விதை-புல்", பார்க்க தெராய் ) மற்றும் செங்குத்தான மலைகளில், குறிப்பாக தெற்கு அல்லது கிழக்கு நோக்கிய சரிவுகளின் முகடுகளில் அடர்ந்த புதர் ஆகியவற்றில் காணப்பட்டன. இது செப்டம்பரில் இனப்பெருக்கம் செய்கின்றது. சூன் மாதம் பெறப்பட்ட மாதிரி ஒரு வருட ஆணாகும்.
க்ளீனிங்ஸ் ப்ரம் தி மெனகேரி அண்ட் ஏவியரியில் எட்வர்ட் லியர் வரைந்த ஓவியம். உலக அருங்காட்சியகத்தில் உள்ள சேகரிப்பில் உள்ள டி259 மற்றும் டி259எ வகை மாதிரிகள் இவை.]]
ஆலன் ஆக்டவியன் ஹியூம் (*ஸ்ட்ரே பெதர்சு* **9** [1880 அல்லது 1881]: 467-471) மணிப்பூர் புதர் காடை *பெர்டிகுலா மணிப்யூரென்சிசு* போன்ற பழக்கவழக்கங்களை உடையது என்று பரிந்துரைத்தார். பறவைகள் கோடை மாதங்களில் வடக்கு மற்றும் மேல்நோக்கி உயர்ந்த மலைகளுக்கு வலசை போவதாகக் கூறப்படுகிறது, ஆனால் இதன் இறக்கைகளின் வடிவம் மற்றும் அளவு நீண்ட தூரம் பறக்கும் திறன் கொண்ட பறவையாகப் பரிந்துரைக்கவில்லை. இருப்பினும், இது பதிவு செய்யப்பட்ட இடங்கள் கிட்டத்தட்ட 200 கி.மீ. தொலைவில் உள்ளன. இவை ரிசிகேசு அருகே கங்கை பள்ளத்தாக்கின் மிகக் குறைந்த உயரத்தால் பிரிக்கப்பட்டுள்ளன. உலகளவில் குளிர்ந்த காலநிலையின் போது தாழ்வான பகுதிகளில் உருவான பனி யுகத்தில் இல்லாவிட்டால், ஐரோப்பியர்கள் இதன் எல்லையின் கடைசி இடங்களிலும், இது அழியும் நேரத்திலும் மட்டுமே சந்தித்தனர் என, பதிவுகளுக்கு இடையிலான காலம் வாதிடுகிறது. இச்சிற்றினம் குறுகிய தூரப் பருவகால புலம்பெயர்ந்து, மிகவும் தொடர்ச்சியான இனப்பெருக்கம் செய்து குளிர்கால காலாண்டுகளைப் பிரிக்கின்றன.  
கிரே (1846), மலைக் காடைகளை முதன்முறையாக அறிவியல் பூர்வமாக விவரித்தார். இவற்றைக் கொண்டை வன காடைகளுடன் ரோல்லுலசு பேரினத்தில் சேர்த்தார். கோல்ட் (1883) சீ சீ காடை, அம்மோபெர்டிக்சுடன் நெருங்கிய உறவை நம்புகிறார். ஓசில்வி-கிராண்ட் (1896) மலை காடையை ஒரு குள்ள பகட்டுகாடை என்று அழைத்தார். இரத்த பகட்டுகாடை, இதாகினிசுடன் நெருங்கிய உறவுடையதாகக் கருதுகிறார். ரிப்லி (1952) மலைக் காடைகளை இரத்த-பகட்டுகாடை இத்தாகினிசு மற்றும் ஸ்பர்போல், காலோபெர்டிக்சுடன் வைக்கிறார். போடிச்சர் (1958) மலைக் காடைகள் ஸ்பர்ஃபோல், காலோபெர்டிக்ஸுடன் தொடர்புடையவை என்று நம்புகிறார். ஜான்ஸ்கார்ட் (1988) மலைக் காடைகள் புதர் காடைகளான பெர்டிகுலாவுடன் நெருங்கிய தொடர்புடையவை என்று கருதுகிறார். அலி (1977) மலை காடைகள் புதர் காடைகள், பெர்டிகுலா மற்றும் இரத்த பகட்டுகாடை, *இத்தாகினிசு* ஆகியவற்றுடன் நெருங்கிய தொடர்புடையவை என்று நம்புகிறார். ஏனெனில் இது ஒரு குறுகிய தடிமனான அலகு மற்றும் நெற்றியில் கடினமான முட்கள் போன்ற இறகுகளைக் கொண்டுள்ளது. இது இத்தாகினிசு, பெர்டிகுலா மற்றும் ஆப்ரிசியா ஆகிய மூன்று பேரினங்களிலும் பொதுவானது.  
முசோரி மற்றும் நைனிடால் காலநிலை தரவுகளால் சுட்டிக்காட்டப்பட்டபடி, ஆண்டின் மிகக் குளிரான (சனவரி பிற்பகுதியில்) மற்றும் வெப்பமான (மே மாத இறுதியிலிருந்து சூலை ஆரம்பம் வரை) இந்த பகுதிகளில் இச்சிற்றினங்கள் இருந்ததாகப் பதிவுகள் தெரிவிக்கின்றன. இருப்பினும், ஈரமான பருவத்தில் (சூன் பிற்பகுதியிலிருந்து செப்டம்பர் நடுப்பகுதி வரை) இது குறிப்பிடத்தக்க வகையில் இல்லாமல் இருந்தது. மிகவும் இளம் பறவைகள் இதுவரை கண்டுபிடிக்கப்படாததால், ஈரமான மாதங்களில் இனப்பெருக்கம் நடந்திருக்கலாம். ஒருவேளை மத்திய உத்தராகண்டின் கர்வால் இமயமலையில், பதிவுசெய்யப்பட்ட இடங்களின் வடகிழக்கில் மற்றும் ஒப்பீட்டளவில் இன்றும் குறைவாகவே வாழ்கிறது."
# இமயமலை காடை

## பாதுகாப்பு நிலை

இமயமலை காடை 1876க்குப் பிறகு நம்பத்தகுந்த வகையில் காடுகளில் பதிவு செய்யப்படவில்லை. இவை வரலாற்று ரீதியாகப் கண்டுபிடிக்கப்பட்ட இடங்கள் மனித நடவடிக்கைகளால் பெரிதும் மாற்றப்பட்டுள்ளன. மேலும் இந்த இடங்களில் உள்ள தற்போதைய வாழ்விடங்கள் இவற்றின் இயல்பான வாழ்விடத் தேவைகளைப் பிரதிநிதித்துவப்படுத்தாமல் இருக்கலாம். 2015ஆம் ஆண்டின் ஒரு ஆய்வு அழிவின் விகிதத்தை ஆய்வு செய்து. இந்தச் சிற்றினங்கள் இன்னும் இருக்கக்கூடும் என்று பரிந்துரைத்தது. *மோனலின்* வாழ்விட விருப்பத்தைப் பயன்படுத்தி, முசோரியைச் சுற்றி தீவிர ஆய்வுகள் முயற்சி செய்யக்கூடிய சில இடங்களில் இருக்கலாம் என்று பரிந்துரைத்தது.
# சீ சீ கௌதாரி

**சீ சீ கௌதாரி** (*See-see partridge*)(***அம்மோபெர்டிக்சு கிரிசோகுலரிசு***) என்பது வரிசை கல்லிபார்மிசை<nowiki/>சார்ந்த பெசண்ட் குடும்பமான பாசியானிடேயில் உள்ள ஒரு விளையாட்டுப் பறவையாகும் .  
தென்கிழக்கு துருக்கியிலிருந்து சிரியா மற்றும் ஈராக் கிழக்கே ஈரான் மற்றும் பாக்கித்தான் வரை இந்த கௌதாரி பூர்வீக வரம்பைக் கொண்டுள்ளது. இதனுடன் நெருங்கிய தொடர்புடையது எகிப்து மற்றும் அரேபியாவில் உள்ள இதன் இணையான, மணல் கௌதாரி, *அம்மோபெர்டிக்சு கோயி* ஆகும்.  
இந்த கௌதாரி 22-25 செ.மீ. நீளமுடைய பறவை வறண்ட, திறந்த மற்றும் பெரும்பாலும் மலைப்பாங்கான பகுதியில் வசித்து இனப்பெருக்கம் செய்யும் தன்மையுடையது ஆகும். இது 8 முதல் 16 முட்டைகள் வரை இடும். சிறிய வரிசையான தரையில் புற்களில் கூடு கட்டுகிறது. சீ சீ கௌதாரி பலவிதமான விதைகள் மற்றும் சில பூச்சி உணவுகளை எடுத்துக்கொள்கிறது.  
சீ சீ கௌதாரி ஒரு வட்டவடிவான பறவை ஆகும். மணல்-பழுப்பு நிறத்தில் அலை அலையான வெள்ளை மற்றும் பழுப்பு நிற கோடுகளுடன் காணப்படும். ஆண் சாம்பல் நிறத் தலை மற்றும் கண் வழியாகக் கருப்பு பட்டை மற்றும் ஒரு வெள்ளை நிறத்தில் கன்ன இணைப்புடன் காணப்படும். கழுத்து பக்கங்களிலும் வெள்ளை புள்ளிகள் உள்ளன.  
பொதுவாக இது இணையாகவோ அல்லது அதிகபட்சமாக இரண்டு முதல் நான்கு பறவைகளுடன் கூட்டமாகவோ காணப்படும். ஆனால் ஐம்பதுக்கும் மேற்பட்ட பறவைகளின் கூட்டங்களும் காணப்பட்டுள்ளன.  
தொந்தரவு ஏற்பட்டால், சீ சீ கௌதாரி பறப்பதை விட ஓட விரும்புகிறது. ஆனால் தேவைப்பட்டால் இது சிறிது தூரம் பறக்கிறது. இதன் ஒலி விசில் *ஹ்விட்-ஹ்விட்-ஹ்விட்* .
# இட்டெர்பியம் சல்பைடு

**இட்டெர்பியம் சல்பைடு** (*Ytterbium sulfide*) YbS என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
இட்டெர்பியமும் கந்தகமும் சேர்ந்து இச்சேர்மம் உருவாகிறது.
# இட்டெர்பியம் சல்பைடு

## தயாரிப்பு

மந்த வாயுச் சூழலில் தூயநிலை இட்டெர்பியமும் கந்தகமும் வினைபுரிவதால் இட்டெர்பியம் சல்பைடு உருவாகிறது:  
::  
1000-1100 ° செல்சியசு வெப்பநிலையில் வெற்றிடத்தில் இட்டெர்பியம்(III) சல்பைடுடன் இட்டெர்பியம் உலோகத்தை சேர்த்து வினைபுரியச் செய்து இட்டெர்பியம் சல்பைடு தயாரிப்பது ஒரு மாற்று வழிமுறையாகும்.  
::
# இட்டெர்பியம் சல்பைடு

## இயற்பியல் பண்புகள்

கனசதுர சமச்சீரில் Fm3m என்ற இடக்குழுவுடன் a = 0.5658 nm, Z = 4. என்ற செல் அளவுருக்களுடன் கருப்பு நிறத்தில் படிகமாகிறது.  
இட்டெர்பியம் சல்பைடு குறைக்கடத்தி பண்புகளீன் நடத்தையை நிரூபிக்கிறது.
# இட்டெர்பியம்(III) சல்பைடு

**இட்டெர்பியம்(III) சல்பைடு** (*Ytterbium(III) sulfide*) Yb<sub>2</sub>S<sub>3</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தகமும் சேர்ந்து இந்த இருமச்சேர்மம் உருவாகிறது.
# இட்டெர்பியம்(III) சல்பைடு

## தயாரிப்பு

மந்த வாயுச் சூழலில் தூயநிலை இட்டெர்பியமும் கந்தகமும் 450 முதல் 800 பாகை செல்சியசு வெப்பநிலையில் வினைபுரிவதால் இட்டெர்பியம்(III) சல்பைடு உருவாகிறது  
::  
ஐதரசன் சல்பைடு வாயுவை சூடான இட்டெர்பியம்(III) ஆக்சைடு மீது செலுத்தி வினைபுரியச் செய்தாலும் இட்டெர்பியம்(III) சல்பைடு கிடைக்கிறது.  
::
# இட்டெர்பியம்(III) சல்பைடு

## இயற்பியல் பண்புகள்

சாய்சதுரச் சமச்சீரில் a = 0.678 நானோமீட்டர், b = 0.995 நானோமீட்டர், c = 0.361 நானோமீட்டர் என்ற செல் அளவுருக்களுடன் மஞ்சள் நிறத்தில் இட்டெர்பியம்(III) சல்பைடு படிகமாகிறது.
# இட்டெர்பியம்(III) சல்பைடு

## பயன்கள்

இட்டெர்பியம்(III) சல்பைடு மட்பாண்டங்கள் உற்பத்தியிலும் ஒரு வினையூக்கியாகவும் பயன்படுத்தப்படுகிறது.
# கோலா குபு பாரு தொடருந்து நிலையம்

**கோலா குபு பாரு தொடருந்து நிலையம்** (ஆங்கிலம்: *Kuala Kubu Bharu Railway Station* மலாய்: *Stesen Keretapi Kuala Kubu Bharu*); சீனம்: 新古毛火车站) என்பது மலேசியா, பேராக், உலு சிலாங்கூர் மாவட்டம், கோலா குபு பாரு நகரில் அமைந்துள்ள ஒரு தொடருந்து நிலையம் ஆகும்.  
கோலா குபு பாரு நகரத்திற்கும், அம்பாங் பெச்சா புறநகர்ப் பகுதிக்கும் மற்றும் கோலா குபு பாரு நகரத்திற்கு அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2008 சனவரி 5-ஆம் தேதி, கோலா குபு பாரு நகருக்கான புதிய தொடருந்து நிலையம் திறக்கப்பட்டது.
# கோலா குபு பாரு தொடருந்து நிலையம்

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் கோலா குபு பாரு நகரத்திற்கான முக்கிய தொடருந்து முனையமாகவும் செயல்படுகிறது.  
கோலா குபு பாரு நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.
# கோலா குபு பாரு தொடருந்து நிலையம்

## அமைவிடம்

பேராக், முவாலிம் மாவட்டத்தில் கோலா குபு பாரு நகரின் மையப் பகுதியில் இருந்து 2.5 கி.மீ. அப்பால் இந்த நிலையம் அமைந்துள்ளது. இந்த நிலையத்தை தீபகற்ப மலேசியாவின் வடக்கு-தெற்கு விரைவுசாலை வழியாகவும், மலேசியக் கூட்டரசு சாலை 1-இன் வழியாகவும் அணுகலாம்.  
கோலா குபு பாரு - கிள்ளான் துறைமுக தொடருந்து நிலையத்திற்கான நேரடி சேவைகள் 2016-இல் அறிமுகப்படுத்தப்பட்டன.
# கோலா குபு பாரு தொடருந்து நிலையம்

## அமைவிடம்

### சிலாங்கூர் தொடருந்து சேவை

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.  
சிலாங்கூர் இரயில்வே எனும் சிலாங்கூர் தொடருந்து சேவைக்கான தொடருந்து பாதைகள் முதன்முதலில் ரவாங் நகரில் அமைக்கப்பட்டன. அதன் தொடர்ச்சியாக கோலா குபு பாரு நகரிலும் அமைக்கப்பட்டன.
# கோலா குபு பாரு தொடருந்து நிலையம்

## அமைவிடம்

### ரவாங் - ஈப்போ இரட்டை வழித்தடம்

ரவாங் - ஈப்போ இரட்டை தொடருந்துப் பாதையில் சிலிம் ரிவர் நிலையம் உள்ளது. ரவாங் - ஈப்போ இரட்டை தொடருந்துப் பாதையின் நீளம் . இந்தப் பாதை முக்கியமான மேற்கு கடற்கரை தொடருந்து வழித்தடத்தில் அமைந்துள்ளது. மற்றும் நகரங்களுக்கு இடையே அதிகபட்ச வேகத்தில் தொடருந்துகளை இயக்குகிறது.  
இந்தத் திட்டம் 2008-ஆம் ஆண்டின் முற்பகுதியில் நிறைவடைந்தது. - இரட்டை தொடருந்துப் பாதையில் மின்சார தொடருந்து சேவைகள் 2010-இல் தொடங்கப்பட்டன.
# கோலா குபு பாரு தொடருந்து நிலையம்

## அமைவிடம்

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே சேவையாற்றுகின்றன.  
- சேவை 11 சூலை 2015 அன்று தொடங்கியது.  
- சேவை 10சூலை 2015 அன்று தொடங்கியது.
# மைசூர் சரளைக்காட்டுக் காடை

**மைசூர் சரளைக்காட்டுக் காடை** (*Perdicula argoondah salimalii*) என்பது இந்திய தீபகற்பத்தின் சில பகுதிகளில் காணப்படும் காடை ஆகும். இது மலைக்காடையின் அங்கீகரிக்கப்பட்ட மூன்று கிளையினங்களில் ஒன்றாகும்.
# மைசூர் சரளைக்காட்டுக் காடை

## விளக்கம்

இவை அளவில் மலைக்காடையை உருவில் மிகவும் ஒத்ததாக இருக்கும். இவற்றின் உடலின் மேற்பகுதி, இறக்கைகள், வால் ஆகியன செங்கல் சிவப்பாக இருக்கும். அடிவயுறும், வாலின் கீழிறகுகளும், பக்கங்களும் லேசான செங்கல் சிவப்பு நிறத்தில் இருக்கும். மற்றபடி மலைக்காடைகளைப் போலவே கருங்கோடுகளும் கறைகளும் பெற்றிருக்கும். பெண் பறவையின் உடலின் மேற்பகுதி செங்கல் சிவப்பாக கரும் பட்டைகளின்றியும், உடலின் கீழ்ப் பகுதி வெளிர் மஞ்சளாக இளம் செம்பழுப்புத் தோய்ந்து காணப்படும்.  
இவற்றின் பழக்கவழக்கமும், இனப்பெருக்கமும் மலைக்காடையை ஒத்ததாக இருக்கும்.
# தங்கனீக்கா கொடுவா

**தங்கனீக்கா கொடுவா** (*Tanganyika lates*)(*லேட்சு அங்கசுடிப்ரான்சு*) என்பது தங்கனீக்கா ஏரியில் காணப்படும் அகணிய உயிரி ஆகும். இது லேட்டீடே குடும்பத்தினைச் சேர்ந்த மீன் சிற்றினமாகும். இது மற்ற மீன்களைப் பரவலான வேட்டையாடும் தன்மையுடையது. இந்த சிற்றினம் பொதுவாக வளரக்கூடியது. பதிவு செய்யப்பட்ட மிகப்பெரிய எடையுடைய மீன் உடையது. இந்த சிற்றினம் வணிக ரீதியாக முக்கியமானது. இது விளையாட்டு மீனாகவும் பிரபலமானது. இந்த மீன் மனித நடவடிக்கைகள் அச்சுறுத்தப்படுகிறது.  
இதற்கு பொதுவான பெயர் இருந்தபோதிலும், தாங்கனீக்காவில் கொடுவா மட்டும் இல்லை. இந்த ஏரியில் உள்ள மற்ற மூன்று சிற்றினங்கள் பெரிய கண் கொடுவா (*லே. மரியா*), பிளவுவால் கொடுவா (*லே. மைக்ரோலெபிசு*) மற்றும் மெல்லிய கொடுவா (*லே. ஸ்டேப்பர்சி*) ஆகும்.
# மென்பளப்பு கொடுவா

**மென்பளப்பு கொடுவா** (*Sleek lates*)(*லேட்சு இசுடாப்பர்சி*) என்பது தாங்கனீக்கா ஏரியில் காணப்படும் அகணிய மீன் ஆகும். இது லேட்டசு பேரினத்தினைச் சார்ந்த சிற்றினம்மாகும். இது உள்நாட்டில் ம*ைகிபுகா* (தான்சானியா) அல்லது *முகேகி* (காங்கோ மக்களாட்சி குடியரசு) என்று அழைக்கப்படுகிறது. இந்த சிற்றினம் நீளம் வரை வளரக்கூடியது. உள்ளூர் வணிகத்தில் மிகவும் முக்கியமானது.
# முட்கரண்டி வால் கொடுவா

**முட்கரண்டி வால் கொடுவா** (***லேட்சு மைக்ரோலெபிசு***) என்பது தாங்கனீக்கா ஏரியில் காணப்படும் அகணிய மீன் ஆகும். இது லேட்சு பேரின சிற்றினமாகும். இளம் உயிரிகள் கடலோர வாழ்விடங்களில் வாழ்கின்றன. முதிர்ச்சியடைந்த பின்னர் திறந்த நீரோட்ட மிதவை மண்டலங்களுக்கு நகர்கின்றன. இங்கு இது மற்ற மீன்களை வேட்டையாடுகிறது. இந்த இனம் நீளமும் எடை வரை வளரக்கூடியது. வணிகரீதியாக முக்கியத்துவம் வாய்ந்த இந்த மீன் விளையாட்டு மீனாகவும் பிரபலமாக உள்ளது.
# பெரிய கண் கொடுவா

**பெரிய கண் கொடுவா** (*Bigeye lates*)(*லேட்சு மரியா*) என்பது தங்கனீக்கா ஏரி மற்றும் காங்கோ மக்களாட்சிக் குடியரசில் உள்ள லுவாலாபா வடிகால் பகுதியில் காணப்படும் லேட்சு சிற்றினமாகும். இளம் உயிரிகள் கடலோர வாழ்விடங்களில் வாழ்கின்றன. முதிர்வடைந்த மீன்கள் ஆழமான நீரில் கடலடிச் சூழலில் வாழ்கின்றன. சுமார் ஆழத்தில் முதன்மையான வேட்டையாடுபவர்களாக உள்ளன. இது நீர் மேற்பரப்பில் மீன்களை வேட்டையாடுவதற்காக மேற்பரப்பு நீருக்கு இடம்பெயர்கிறது. இந்த சிற்றினம் நீளமுடையது. இந்த சிற்றினம் வணிக ரீதியாகவும் விளையாட்டு மீனாகவும் பிரபலமாக உள்ளது.
# ஆல்பர்ட் கொடுவா

**ஆல்பர்ட் கொடுவா** (*Albert lates*)(*லேட்சு மேக்ரோப்தால்மசு*) என்பது ஆப்பிரிக்காவில் உள்ள ஆல்பர்ட் ஏரியில் மட்டுமே காணப்படும் அகணிய உயிரி ஆகும். இது லட்டைடீ குடும்பத்தினைச் சார்ந்த சிற்றினமாகும். இந்த சிற்றினம் 20 மீ (66 அடி) முதல் 40 மீ (131 அடி) ஆழமுள்ள நீரில் காணப்படுகிறது. இது 29 செ.மீ. (11 அங்குலம்) நீளம் வரை வளரக்கூடியது. இது வணிக ரீதியாகவும் விளையாட்டு மீனாகவும் பிரபலமாக உள்ளது.
# திருவாங்கூர் சுண்டங்கோழி

**திருவாங்கூர் சுண்டங்கோழி** (travancore red spurfowl, *Galloperdix spadicea stewarti*), என்பது இந்தியாவில் காணப்படும் அகணிய உயிரி இனமான, சுண்டங்கோழி பறவையின் மூன்று கிளையினங்களில் ஒன்றாகும். இதன் குடும்பப்பெயர் பாசின்டேசு (Phasianidae) என்று அறியப்படுகிறது. இவை கேரளத்தில் காணப்படுகின்றன.
# திருவாங்கூர் சுண்டங்கோழி

## விளக்கம்

இப்பறவை சுண்டங்கோழியைவிட ஆழ்ந்த கருஞ் சிவப்பான செம்பழுப்பு நிற உடல் கொண்டது. சீரான சாம்பல் பழுப்பு நெளிகோடுகள் இதன் உடலில் இல்லை. இந்த சிறு வேறுபாடே இப்பறவை தனி உள்ளினமாக பிரிக்க காரணம் ஆகும். இதன் பழக்க வழக்கங்களும் இனப்பெருக்க முறையும் சுண்டங்கோழியைப் போலவே காணப்படுகின்றன.
# நவ்பிரீத் சிங்

**நவ்பிரீத் சிங்** (*Navpreet Singh*) இந்தியாவைச் சேர்ந்த ஒரு தடகள வீரராவார். குண்டு எறிதல் விளையாட்டில் இவர் இந்தியாவை பிரதிநிதித்துவப்படுத்தினார். நவ்பிரீத் சிங் சீமா என்ற பெயராலும் அறியப்பட்டார். 1979 ஆம் ஆண்டு சூன் மாதம் 15 ஆம் தேதியன்று இவர் பிறந்தார். 2004 ஆம் ஆண்டு சென்னையில் நடந்த ஒரு போட்டியில் இவர் எறிந்த 19.93 மீட்டர் தொலைவு என்பது இவரது தனிப்பட்ட சிறந்த எறிதல் ஆகும்.
# நவ்பிரீத் சிங்

## போட்டி பதிவுகள்

| நாடு |  |  |  |  |  |
| --- | --- | --- | --- | --- | --- |
| 1997 | ஆசிய இளையோர் வெற்றியாளர் | பேங்காக் | 2ஆவது | குண்டு எறிதல் | 16.16 மீ |
| 1998 | உலக இளையோர் வெற்றியாளர் | பிரான்சு | 23ஆவது | குண்டு எறிதல் | 15.25 மீ |
| 2002 | 2002 பொதுநலவாய விளையாட்டுப் போட்டிகள் | மன்செஸ்டர் | – | குண்டு எறிதல் | - |
| ஆசிய இளையோர் வெற்றியாளர் | கொழும்பு, இலங்கை | 2ஆவது | குண்டு எறிதல் | 18.97 மீ |  |
| 2003 | 2003 ஆப்ரோ-ஆசிய தடகளப் போட்டிகள் | ஐதராபாத்து (இந்தியா) | 3ஆவது | குண்டு எறிதல் | 18.81 மீ |
| 2005 | 2005 ஆசிய தடகள வெற்றியாளர் | இஞ்சியோன், தென் கொரியா | 2ஆவது | குண்டு எறிதல் | 19.40 மீ |
| 2005 ஆசிய உள்ளரங்கப் போட்டிகள் | பேங்காக் | முதல் இடம் | குண்டு எறிதல் | 18.80 மீ |  |
| 2006 | 2006 பன்னாட்டு தடகளப் போட்டிகள் | ஏதென்ஸ், கிரேக்கம் (நாடு) | 7ஆவது | குண்டு எறிதல் | 18.43 மீ |
| 2006 ஆசிய விளையாட்டுப் போட்டிகள் | தோகா, கத்தார் | 4ஆவது | குண்டு எறிதல் | 18.99 மீ |  |
| 2007 | 2007 ஆசிய தடகள வெற்றியாளர் | அம்மான், ஜோர்தான் | முதல் இடம் | குண்டு எறிதல் | 19.70 மீ |
| உலக தடகள வெற்றியாளர் | ஒசாக்கா | 20 ஆவது | குண்டு எறிதல் | 19.35 மீ | } |
# கரிக்கோல் பெட்டி

**கரிக்கோல் பெட்டி** (Pencil case) என்பது கரிக்கோல்களைச் சேமிக்கப் பயன்படும் ஒரு கொள்கலன் ஆகும். ஒரு கரிக்கோல் பெட்டியில் கரிக்கோல் துருவி, எழுதுகோல் பசைக் குச்சிகள், அழிப்பான்கள், கத்தரிக்கோல் மற்றும் அளவுகோல் போன்ற பலவிதமான மற்ற எழுதுபொருட்களும் இருக்கலாம்.  
கரிக்கோல் பெட்டிகள் மரம் அல்லது உலோகம் போன்ற பல்வேறு பொருட்களிலிருந்து தயாரிக்கப்படலாம். சில கரிக்கோல் பெட்டிகள் கடினமான மற்றும் உறுதியான ஓட்டிற்குள் உள்ளே அடைத்து வைத்திருக்கப்படுகின்றன, மற்றவை நெகிழி, தோல் அல்லது பருத்தி போன்ற மென்மையான பொருளைப் பயன்படுத்துகின்றன. மென்மையானவைகள் பொதுவாக ஒரு பல்லிணைவுப் பட்டிகை மூலம் இணைக்கப்படுகின்றன.  
ஆரம்பகால கரிக்கோல் பெட்டிகள் வட்டமான அல்லது உருளை வடிவத்தில் இருந்தன. ஆரம்பகாலங்களில் அலங்காரக் கல் அல்லது பிளாட்டினம் (1874 இலிருந்து) ஆகியவற்றின் மூலம் அலங்கரிக்கப்பட்டன.
# கரிக்கோல் பெட்டி

## மேலும் பார்க்கவும்

- கரிக்கோல்
- பள்ளி
- கரிக்கோல் துருவி
- குறிப்பான் எழுதுகோல்
- எழுதுகோல்
- அழிப்பான்
# சமான் அக்தர்

**சமான் அக்தர்** (*Zaman Akhter*) ஓர் இங்கிலாந்து நாட்டைச் சேர்ந்த துடுப்பாட்டக்காரர் ஆவார். 1999 ஆம் ஆண்டு மார்ச் மாதம் 12 ஆம் தேதி இங்கிலாந்தில் பிறந்தார். கிளௌசெசுடர்சைர் கவுண்டி கிரிக்கெட் கிளப்பிற்காக விளையாடுகிறார். இவர் வலது கை துடுப்பாட்டக்காரர் மற்றும் வலது கை நடுத்தர வேகப்பந்து வீச்சாளர் ஆவார். 2023 ஆம் ஆண்டு மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சைர் அணிக்காக தனது முதல்-தர துடுப்பாட்டக்காரர் ஆக அறிமுகமானார்.
# சமான் அக்தர்

## தொழில்

2019 ஆம் ஆண்டு மார்ச் மாதத்தில் மிடில்செக்சுக்கு எதிராக ஆக்சுபோர்டு பல்கலைக்கழகத்திற்காக முதல்தர துடுப்பாட்ட வீரராக அறிமுகமானார். பின்னர் அவர் கேம்பிரிட்சு, மற்றும் கெர்ட்போர்ட்சயர் அணிகளுக்காக சிறு கவுண்டி துடுப்பாட்டத்தில் விளையாடினார். 2022 சீசனின் இறுதியில் எசெக்சு இரண்டாவது-லெவன் அணிக்காக விளையாடினார்.
# சமான் அக்தர்

## தொழில்

### குளோசெசுடர்சைர்

2023 ஆம் ஆண்டு மார்ச் மாதத்தில் கிளௌசெசுடர்சைர் அணிக்காக ஒப்பந்தம் செய்வதற்கு முன்பு அக்தர் தெற்காசிய துடுப்பாட்ட அகாடமியில் விளையாடினார். கிளௌசெசுடர்சைர் பயிற்சியாளர் டேல் பென்கன்சுடைன் அவரை "*இயற்கையான செயல்*" என்று விவரித்தார். 2023 ஆம் ஆண்டு மே மாதம் 18 ஆம் தேதியன்று டர்காமுக்கு எதிராக கிளௌசெசுடர்சையருக்காக தனது முதல்-தர அறிமுகத்தை தொடங்கினார். 2023 ஆம் ஆண்டு சூன் மாதம் 13 ஆம் தேதி அன்று நடந்த தனது மூன்றாவது முதல்தரப் போட்டியில், லீசெசுடர்சைருக்கு எதிராக 17 ஓவர்களில் 4-33 என்ற கணக்கில் எடுத்து அசத்தினார்.
# கைவல்யம்

**கைவல்யம்** (சமசுகிருதம்: कैवल्य) கிமு நான்காம் நூற்றாண்டில் வாழ்ந்த பதஞ்சலி முனிவர் எழுதிய யோகக் சூத்திரங்கள் நான்கு பாதங்கள் கொண்டது. அவற்றில் சமாதி, சாதனை, விபூதிக்கு அடுத்து நான்காவதாக உள்ள கைவல்யம் பாதத்தில் 196 சுலோகங்கள் கொண்டது. இது அட்டாங்க யோகத்தின் இறுதி இலக்கு ஆகும். கைவல்யம் என்பது மனிதனின் "பற்றற்ற தன்மை" அல்லது "தனிமை" என்று பொருள்படும். இது ஆத்மாவை மாயையிலிருந்து தனிமைப்படுத்தி, பிறவிச்சுழற்சியிலிர்ந்து விடுதலை அல்லது மோட்சம் அடைவதே *கைவல்ய-முக்தி* என முக்திகா மற்றும் கைவல்ய உபநிடதம் போன்ற உபநிடதங்களில் விவரிக்கப்பட்டுள்ளது. ஒரு மனிதன் வாழும்போது சீவ முக்தி அடைவதும் மற்றும் மரணத்திற்குப் பிறகு விதேக முக்தி அடைவதே கைவல்யத்தின் நோக்கமாகும்.
# கைவல்யம்

## பதஞ்சலி யோகசூத்திரம்

பதஞ்சலி யோக சூத்திரத்தின் நான்காவது அத்தியாயத்தில் 34 யோக சூத்திரங்கள், நமது முடிவில்லாத பிறவிச்சுழற்சிகளால் விட்டுச் செல்லும் பதிவுகளை அழிக்க வேண்டியதன் அவசியத்தின் பின்னணியில் உள்ள காரணங்களைக் எடுத்துரைக்கிறது. கைவல்யத்தை அடைந்த யோகி, சமாதி பாதத்தில் விவரிக்கப்பட்டுள்ள முழுமையான உண்மையான உணர்வு அல்லது பிரக்ஞையை அடைந்து, அனைத்து தளைகளிலிருந்தும் விடுபட்டு விடுதலை பெற்றவனாக மாறுகிறார்.
# கைவல்யம்

## உபநிடதங்கள்

கேவலம் அல்லது கைவல்யம் அல்லது கைவல்ய-முக்தி போன்ற சொற்கள் , கைவல்யா அல்லது கைவல்ய-முக்தி என்ற சொற்கள் சுவேதாசுவதர உபநிடதம் (I மற்றும் VI) கைவல்ய உபநிடதம் (25), அமிர்தபிந்து உபநிடதம் (29) மற்றும் முக்திகா (1.18, 26, 31) உபநிடதங்களில் கூறப்பட்டுள்ளது.  
முக்திகா உபநிடதம் (சுலோகம் 1.18-29) அனுமனுக்கு ராமரால் விளக்கப்பட்டது. இது மோட்சத்தின் மிக உயர்ந்த வடிவம் மற்றும் அனைத்து உபநிடதங்களின் சாராம்சமாகும். இது நான்கு வகையான முக்திகளான சாலோக்யம், சாமீப்யம், சாருப்யம் மற்றும் சாயுஜ்யம் ஆகியவைகளை விட உயர்ந்தது.[1] அதே உபநிடதத்தின் 2வது பிரிவில், கைவல்ய-முக்தி என்பது பிராரப்தம் கர்மாவிலிருந்து சீவ முக்தி மற்றும் விதேக முக்தி ஆகியவற்றிலிருந்து இறுதி விடுதலை ஆகும்.  
யோகதத்துவ உபநிடதம் (16-18) "கைவல்யா என்பது சுயத்தின் இயல்பு (ஆன்மா), உன்னத நிலை (பிரம்மம்) என்று கூறுகிறது. அது உறுப்புகள் இல்லாதது மற்றும் அழியாதது. இது நிஜ-இருப்பு, அறிவு மற்றும் பேரின்பம் ஆகியவற்றின் நேரடி உள்ளுணர்வு ஆகும். இது பிறப்பு, இருப்பு, அறிவு மற்றும் அறிதல், அங்கீகாரம் என்று அழைக்கப்படுகிறது.
# கைவல்யம்

## சமண மதத்தில்

கேவல ஞானம் என்றும் அழைக்கப்படும் கைவல்யம் என்பது சமண சமயத்தில் சர்வ அறிவாற்றலைக் குறிக்கிறது மற்றும் முழுமையான புரிதல் அல்லது உச்ச ஞானம் என்பர்.  
கேவல ஞானம் அனைத்து ஆத்மாக்களின் உள்ளார்ந்த குணம் என்று நம்பப்படுகிறது. இந்த குணம் ஆன்மாவைச் சுற்றியுள்ள கர்ம துகள்களால் மறைக்கப்படுகிறது. ஒவ்வொரு ஆன்மாவும் இந்த கர்மத் துகள்களைக் களைவதன் மூலம் சர்வ அறிவைப் பெறுவதற்கான சாத்தியம் உள்ளது. சமண நூல்கள் *கேவல ஞானம்* எனப்படும் கைவல்யத்தின் பன்னிரண்டு நிலைகளைப் பற்றி பேசுகின்றன. கேவல ஞானத்தை அடைந்த ஒரு ஆன்மா ஒரு *கெவலின்* (केवलिन्) என்று அழைக்கப்படுகிறது. சமணர்களின் கூற்றுப்படி, கெவலின்கள் மட்டுமே அனைத்து அம்சங்களிலும் வெளிப்பாடுகளிலும் உள்ள பொருட்களைப் புரிந்து கொள்ள முடியும்; மற்றவர்கள் பகுதியளவு அறிவை மட்டுமே பெற முடியும்.
# அஞ்சலி சர்வாணி

**கேசவராசுகரி அஞ்சலி சர்வானி** (*Kesavarajugari Anjali Sarvani*) ஓர் இந்தியத் துடுப்பாட்டக்காரர் ஆவார். 1997 ஆம் ஆண்டு சூலை மாதம் 28 ஆம் தேதி இந்திய நாட்டில் பிறந்தார். உள்ளூர் போட்டிகளில் இரயில்வே அணிக்காக விளையாடுகிறார். 2022 ஆம் ஆண்டு டிசம்பர் மாதம் 9 ஆம் தேதியன்று ஆத்திரேலியப் பெண்கள் துடுப்பாட்ட அணிக்கு எதிராக இந்தியாவுக்காக தனது முதல் டி20 போட்டியில் அறிமுகமானார்.
# அஞ்சலி சர்வாணி

## தொழில்

2012 ஆம் ஆண்டில்,19 வயதுக்குட்பட்ட இந்தியப் பெண்கள் துடுப்பாட்ட அணிக்குத் தேர்ந்தெடுக்கப்பட்டார். இரயில்வேயில் சேர்வதற்கு முன்பு 2012-13 மற்றும் 2019-20 ஆம் ஆண்டுகளில் ஆந்திரா அணிக்காக விளையாடினார். 2017–18 ஆம் ஆண்டில் முதுநிலை மகளிர் துடுப்பாட்டப் பகுதிகளுக்கிடையேயான மூன்று நாள் ஆட்டத்தில் வடக்கு மண்டலத்திற்கு எதிராக தெற்கு மண்டலத்திற்காக விளையாடியபோது சிறந்த பந்து வீச்சாளராக அங்கீகரிக்கப்பட்டார். இந்திய பெண்கள் துடுப்பாட்ட அணியிலும் அங்கம் வகித்துள்ளார். 2020 ஆம் ஆண்டில் பாட்னாவில் நடந்த பெண்கள் டி20 நாற்கரத் தொடரில் இந்தியா பி அணிக்காக விளையாடினார்.
# விஞ்ஞானபிட்சு

**விஞ்ஞானபிட்சு** (Vijnanabhiksu) மத்தியகால இந்தியாவின் 15 அல்லது 16ம் நூற்றாண்டைச் சேர்ந்த, தற்கால பிகார் மாநிலத்தைச் சேர்ந்த ஒரு இந்து தத்துவஞானி.[ இந்து தத்துவங்களின் பல்வேறு பள்ளிகள், குறிப்பாக பதஞ்சலி யோகசூத்திரம் உரைக்கு, இவரது *யோகவர்த்திகா* எனும் விளக்க உரைக்காக விஞ்ஞானபிட்சு பெரிதும் அறியப்பட்டவர். வேதாந்தம், யோகம் மற்றும் சாங்கிய தத்துவங்களுக்கிடையில் ஒருமைப்பாடு இருப்பதாக அறிவித்த விஞ்ஞானபிட்சுவின் புலமையால் பெரிதும் அறியப்படுகிறார். ஆண்ட்ரூ நிக்கல்சனின் கூற்றுப்படி, இது புதிய-வேதாந்தத்தின் அடிப்படையாக மாறியது. அவரது ஒருங்கிணைப்பு *அவிபாக அத்வைதம்* ("பிரிந்து பார்க்க முடியாத இருமைவாதம்") என்று அழைக்கப்படுகிறது. யோக சூத்திரங்கள் பற்றிய அவரது துணை வர்ணனையான *யோகவர்த்திகா* ஒரு செல்வாக்கு மிக்க படைப்பாக உள்ளது.  
ஆண்ட்ரூ கோட்டையின் கூற்றுப்படி, விஞ்ஞானாபிட்சுவின் வர்ணனை யோக அத்வைதம் ஆகும். ஏனெனில் அவரது வர்ணனை அத்வைதத்தின் தாக்கம் கொண்ட சாங்கிய யோகத்துடன் இணைக்கப்பட்டுள்ளது. இவர் ஆன்மீக ரீதியில் விடுதலை பெற்ற நபரை சீவன் முக்தனாக கருதுகிறார்.
# விஞ்ஞானபிட்சு

## படைப்புகள்

விஞ்ஞானபிட்சு சமசுகிருத மொழியில் எழுதிய சில நூல்கள்:
- *விஞ்ஞான அமிர்த பாஷ்யம்* (பிரம்ம சூத்திரத்திற்கான விளக்க உரை)
- *ஈஸ்வர கீதா பாஷ்யம்* ("ஈஸ்வர கீதைக்கான விளக்க உரை)
- *சாங்கிய சாரம்*
- ''சாங்கிய சூத்திர பாஷ்யம் (கபிலர் (சாங்கியம்)|கபிலரின்]] சாங்கிய சூத்திரங்களுக்கு விளக்க உரை)
- *யோகசார சம்கிரகம் * (பதஞ்சலி யோக சூத்திரத்திற்கான விளக்க உரை)
- *யோக பாஷ்ய வார்த்திகா* (பதஞ்சலி யோக சூத்திரத்திற்கான வியாசரின் உரைக்கு விளக்க உரை)
# விஞ்ஞானபிட்சு

## படைப்புகள்

### ஆங்கில மொழிபெயர்ப்பு நூல்கள்

- Ganganatha Jha, *Yogasarasamgraha of Vijnanabhiksu*, New Delhi: Parimal Publications, 1995
- José Pereira, *Hindu Theology: A Reader*, Garden City: Doubleday, 1976. Includes translated excerpts from *Vijnanamritabhashya* and *Sankhyasutrabhashya*.
- T. S. Rukmani, *Yogavarttika of Vijnanabhiksu*, New Delhi: Munshiram Manoharlal, 1981.
- Nandalal Sinha, *The Samkhya Philosophy*, New Delhi: Oriental Books Reprint Corporation, 1979. Contains a complete translation of Vijnanabhikshu's *Sankhyasutrabhashya*.
- Shiv Kumar, *Samkhyasara of Vijnanabhiksu*, Delhi: Eastern Book Linkers, 1988.
# செட்டிபுண்ணியம்

**செட்டிபுண்ணியம்** என்பது தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 86 மீட்டர் உயரத்தில் அமைந்துள்ள செட்டிபுண்ணியம் பகுதியின் புவியியல் ஆள்கூறுகள், ஆகும். சிங்கபெருமாள்கோவில், மறைமலைநகர், செங்கல்பட்டு, கூடுவாஞ்சேரி, வண்டலூர், பெருங்களத்தூர் மற்றும் தாம்பரம் ஆகியவை செட்டிபுண்ணியம் பகுதிக்கு அருகிலுள்ள சில முக்கிய புறநகர்ப் பகுதிகளாகும்.  
யோக ஹயக்ரீவர் கோயில் என்றழைக்கப்படும் தேவநாதபெருமாள் கோயில், செட்டிபுண்ணியம் பகுதியில் அமைந்துள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# உருடால்ப் கொடுவா

***லேட்சு லாங்கிசுபினிசு*** என்பது **உருடால்ப் கொடுவா** அல்லது **துர்கானா கொடுவா** என்றும் அழைக்கப்படுகிறது. இது கென்யா மற்றும் எத்தியோப்பியாவில் உள்ள துர்கானா ஏரியில் (முன்னர் ருடால்ப் ஏரி என்று அழைக்கப்பட்டது) காணப்படும் உள்ளூர் அகணிய மீன் ஆகும். இது நீளம் வரை வளரக்கூடியது. *லேட்சு லாங்கிசுபினிசு* வணிக மீன்வளத்தில் முக்கியமானது. இது விளையாட்டு மீன் என்றும் அழைக்கப்படுகிறது. மீன் காட்சி வர்த்தகத்தில் இதன் பயன்பாடு இருப்பதாகத் தெரியவில்லை.  
இதன் நிலையைப் பற்றி அதிகம் அறியப்படவில்லை. இதன் விளைவாகப் பன்னாட்டு இயற்கைப் பாதுகாப்புச் சங்கம் இதைத் தரவுகள் போதாது என வகைப்படுத்துகிறது. ஆனால் கென்யாவின் மீன்வளத் துறையின் படி இதன் எண்ணிக்கை அதிகரித்து வருகிறது.
# உருடால்ப் கொடுவா

## நடத்தை

### உணவு

உருடால்ப் கொடுவா ஏரியின் ஆழமான நீரில் வாழ்கிறது. ஏரிகளின் அடிப்பகுதியில் காணப்படும் இறால்களை உண்கிறது. நீர் நெடுவரிசையில் காணப்படும் மாப்பு மீன்கள் மற்றும் கூட்ட மீன்களை உண்கிறது.
# உருடால்ப் கொடுவா

## நடத்தை

### இனப்பெருக்கம்

*லே. லாங்கிசுபினிசு* இனப்பெருக்கம் பற்றி அதிகம் அறியப்படவில்லை. இது ஏரியின் நடுவில் உள்ள திறந்த நீரில் சினை விடுகிறது. மேலும் பெற்றோரின் கவனிப்பு சாத்தியமில்லை. முட்டை மற்றும் இளம் உயிரிகள் மிதவை உயிரிகளாக நம்பப்படுகிறது.
# மெல்லிவோரா

***மெல்லிவோரா*** (*Mellivora*) என்பது தேன் கரடி அல்லது *ரேட்டல்* *(மெல்லிவோரா கேபென்சிசு)* சிற்றினத்தினை உறுப்பினராகக் கொண்ட முசுடெலிட் பேரினமாகும். இது **மெல்லிவோரினே** என்ற துணைக் குடும்பத்தின் ஒரே வாழும் பிரதிநிதியாகவும் உள்ளது. கூடுதலாக, அழிந்துபோன இரண்டு சிற்றினங்கள் அறியப்படுகின்றன. தேன் கரடி ஆப்பிரிக்கா மற்றும் தெற்காசியாவின் பெரும்பகுதியைப் பூர்வீகமாகக் கொண்டது. அதே சமயம் புதை படிவ உறவினர்கள் அந்தப் பகுதிகளிலும் தெற்கு ஐரோப்பாவிலும் காணப்பட்டன.